Lenkoranės žemuma

Lenkoranės žemuma () – siaura žemuma Užkaukazėje, pietryčių Azerbaidžane, tarp Talyšo kalnų ir Kaspijos jūros. Nuolaidžiai leidžiasi į jūros pusę. Rytinė dalis pelkėta, yra nemažai ežerų. Klimatas subtropinis, pusiau drėgnas. Auga subtropiniai miškai (buksmedžiai, bukai, skirpstulai, ostrijos, ąžuolai, pelžiedės, akacijos ir kt.). Auginami ryžiai, arbatžolės, citrusiniai vaismedžiai. Kaspijos pakrantėje yra įkurtas Kyzylagačo rezervatas, o pačioje lygumoje – Hirkano nacionalinis parkas.

 Šaltiniai 

Kategorija:Azerbaidžano geografija
Kategorija:Azijos lygumos